**Балык бистәсе муниципаль районы**

**Күгәрчен гомуми белем бирү мәктәбенең**

**Равил Гиниятуллин исемендәге балалар оешмасының**

**2019-2020 нче уку елына эшчәнлегенә анализ.**

2019-2020 нче уку елында мәктәп колективы ата-аналар, авыл җәмәгатьчелегенә таянып, үзенең эшчәнлеген планлы рәвештә кабул ителгән

“Шәхескә юнәлдерелгән технологиянең педагогик чаралары ярдәмендә укучыларның танып-белү активлыгын үстерү” дигән проблемаларны тормышка ашыру өстендә эш алып барды. 2019-2020 нче уку елына түбәндәге бурычлар куелган иде:

1. Педагогик технологияләрне тәрбия процессына кертү ярдәмендә укучыларның танып белү активлыгын үстерергә һәм интеллектуаль үсешенә ирешергә.
2. Укучылар үзидарәсен үстерү ярдәмендә укучыларның мөстәкыйльлеген, җаваплылыгын арттыруга ирешергә.
3. Укучыларның иҗади сәләтләрен үстерү, үз мөмкинлекләрен тормышка ашыру өчен шартлар тудырырга.
4. Гражданлык-патриотик һәм рухи тәрбия бирүгә аеруча нык игътибар итәргә.
5. Әти-әниләр белән педагогиканың мөһим проблемалары буенча укулар оештырырга.
6. Тәрбия максатларын уңышлы тормышка ашыру өчен мәктәпнең җәмәгать оешмалары белән бәйләнешләрен арттырырга.

Алга куелган бурыч – максатларны тормышка ашыру өчен мәктәп колективы даими эш алып барды.

Укытучылар колективы үз эшләрендә алдынгылар тәҗрибәсен киң кулланып, дәресләрнең сыйфатын, спорт, ярыш һәм конкурслар нәтиҗәлелеген күтәрү өстендә эшләделәр. Укыту процессын сыйныфтан һәм мәктәптән тыш чаралар белән бәйләп алып бару өчен, һәр баланың үзенчәлекләрен, мөмкинлекләрен исәпкә алып, аларда укуга булган карашларын уңай якка үзгәртергә тырышып, кызыксындыру тудырып, халкына карата лаеклы варис булу, эшлекле, сәламәт, белемле шәхес тәрбияләү өчен өзлексез эш алып барылды. Мәктәптә барлыгы 100 бала тәрбияләнде (38 –эзтабар,38-варис,24 өлкән сыйныф укучылары) , укучылар оешмасында эш план нигезендә алып барылып, ел дәвамында укучылар белән җыелышлар һәм сборлар үткәрелеп килде.

Шулай ук педагогик кадрлар белән өзлексез эш алып барыла. Ата-аналар җыелышлары, педагогик киңәшмәләр, директор алды кидәшмәләре план нигезендә үткәрелеп килә. Ата-аналар җыелышларында “Бала тәрбияләүдә ялгышлар һәм аларны төзәтү”, “Авыл мәктәбендә тәрбия процессы”, “ Сәламәт яшьүсмер - өметле киләчәк” дигән темаларга класс җитәкчеләре тарафыннан докладлар ясала.

Методик берләшмәләрдә класс җитәкчеләре белән берлектә төрле проблемалар өстендә эш оештырылды. 2019-2020 нче уку елы дәвамында класс җитәкчеләренең методик берләшмәсе уку елы башында кабул ителгән һәм район мәгариф бүлеге тарафыннан билгеләнгән нигезләмәләргә таянып тәрбия эшен алып барды.

Сентябрь аенда һәр класс җитәкчесе классның яшь үзенчәлегенә һәм тәрбия дәрәҗәсенә карап тәрбия темасы сайлады. Темадан чыгып еллык, айлык план төзелде һәм дирекция тарафыннан расланды.

Яңа уку елыбызны “Белем бәйрәме” белән башлап җибәрдек. Уку елы башланып киткәч укучылар үзидәрәсенә актив укучыларны тупладык, яңа үзидарә активы сайланды: мәдәният,спорт, эчке эшләр,уку,сәламәтлек,хезмәт секторлары.Укучылар үзидарәсендә бик яхшы эшләгән укучыларны атап китәсе килә. Менә алар: Галимова Диләрә-11 сыйныф,, Гатауллина Дилә,Динмухаметова Сылу,Агзямов Инсаф,Каримуллин Данир-10 сыйныф,Мингарипова Адилә -8 сыйныф,Ахмадиева Камилә,Мөкриев Илназ-7 сыйныф, Валиәхмәтова Дилбәр,Шириязданова Алинә-6 сыйныф.Шамсевалиев Рузәл-5 сыйныф.

15-сентябрь-Татарстан Варислар Берлегенең туган көне.Шушы уңайдан мәктәбебез белән поход оештырылды. Походта тантаналы линейка үткәрелде,һәр отряд рапорт бирде,актив укучылар бүләкләнде,туризм ярышлары үткәрелде,отрядлар кыр ашхәнәсен әзерләделәр.

Антикоррупциягә каршы көрәш кысаларында “Гадел яшәргә кирәк!» дип исемләнгән рәсем конкурсы узды. Иң яхшы дип тапканнарын район Балалар Иҗат Үзәгенә җибәрдек.

Берләшкән Милләтләр Оешмасы Генераль Ассамблеясе карары белән 21 сентябрь Халыкара тынычлык көне буларак билгеләп үтелә. Шул уңайдан, мәктәбебездә“Тынычлык күгәрчене” исемле патриотик акция үткәрелде. Акциядә катнашучылар кәгазьдән ясалган ак күгәрченнәрне күккә очырдылар. Бу күгәрченнәргә Бөек Ватан сугышында һаләк булган бабаларыбызның,авылдашларыбызның исемнәре язылган иде.

Октябрь ае иң җылы һәм иң матур бәйрәмнәрнең берсе булган Өлкәннәр көненнән башланып китә. Бу көн уңаеннан барлык оешмалар да үз ветераннарын хөрмәтләргә ашыга. Без дә мәктәбебездә эшләп чыккан ветераннарыбызны чакырдык. Алар өчен мәктәбебез музеенда экскурсия, сыйныфларда класс сәгатьләре, актлар залында матур концерт программасы оештырдык. Бәйрәм ашханәдә чәй табыны артында дәвам итте. Кунакларыбыз очрашудан бик канәгать калдылар.

Мәктәбебездә шефлык эшләре бик яхшы гына эшли.Өлкәннәргә, ялгызларга һәрчак ярдәм итәргә кирәк. Аларны игътибарсыз калдырырга ярамый. Беркетелгән хезмәт ветераннарына 5-10 сыйныфлар һәрдаим булышып торалар.”Көзге мәрхәмәтлелек” атнасында һәр отряд актив катнашты.

1-3 нче октябрьдә “Халыкара кошларны күзәтү көннәре “ иде. Бу акциядә мәктәбебезнең укучылары да укытучылары да актив катнаштылар. Мәктәбебез укучыларына таныклыклар да килде.

5 октябрь көнне мәктәбебездә “Укытучылар көне” нә карата бәйрәм укучыларның флеш-мобы белән башланып китте. “Укытучыңны котла” дип исемләнгән акциядә актив катнаштык. Барлык укытучылар да күтәренке кәеф белән дәресләргә таралдылар.

Октябрь аенда “Уңыш” бәйрәме уздырылды, һәр класс көзге муллыктан күргәзмә һәм чыгышлар әзерләде.ярминкә үткәрелде.

“Янгынга каршы көрәш” район конкурсына эшләр җибәрелде,”Ялкын” отряды призлы(3 урын) га ия булды.

24 октябрь көнне, 7-9 сыйныфлар өчен ТАССР төзелүгә 100 еллыгына багышланган “Парламент, җәмгыять һәм мин” дип исемләнгән парламент сәгате үтте. Укучылар закон чыгару буенча үзләренең белемнәрен киңә Мәктәбебездә “Бозда сак бул!” дип исемләнгән рәсем бәйгесе үтте. Иң матур, эчтәлекле ясалган рәсемнәрне балалар иҗат үзәгенә тапшырдык.

29 нчы октябрь көнне Россия балалар хәрәкәтенең туган көне. Шушы уңайдан 8 сыйныфны Россия балалар хәрәкәтенә кабул иттек.

18 нче ноябрьдә “Калашников квесты” дип исемләнгән уен булды. Бу уенда 8нчы сыйныф укучылары катнашты.

20 нче нояберьдә районыбызда “Яшь гражданнар форумы” булды. Анда мәктәбебездән Галимова Диләрә,Мингарипова Адилә катнашты. Аннан яшьләр, өч төркемгә бүленеп, тугыз юнәлеш – эшмәкәрлек, сәламәт яшәү рәвеше, хокук саклау, белем һәм фән, мәдәният һәм иҗат, патриотик тәрбия, экология буенча үз тәкъдим-фикерләрен җиткерделәр. Соңыннан иң яхшы тәкъдимнәрне бергә туплап резолюция кабул ителде.

Галимова Диләрә (11 сыйныф) Татарстан республикасының балалар оешмасы советының рәхмәт хаты белән бүләкләнде.

23 нче ноябрьдә «Сдай батарейку - спаси планету!” дип исемләнгән акция булды. Монда барлык сыйныф укучылары да катнаштылар.

1 декабрь-спидака каршы көрәш көне.Шушы уңайдан сәламәт яшәү рәвешен пропагандалау максатыннан «Мы за здоровый образ жизни» дип исемләнгән күңелле стартлар ярышы уздырылдык.

Халыкара Инвалидлар көне уңаеннан үткәрелгән инвалидлар марафоны быел да мәктәптәге һәрбер укытучыны, укучыны битараф калдырмады. Аның кысаларында “Кыш бабай сиңа килә” дигән акция уздырдык. Бу акция кысаларында Кыш бабай һәм Кар кызы мөмкинлекләре чикле бала тәрбияләнә торган гаиләләргә бардылар.Сыйныфларда тематикага багышланган презентацияләр күрсәтелде, рәсемнәр ясалды.

27 нче декабрь көнне 1-4 сыйныфлар өчен “Кыш бабай килгәндә”, дип исемләнгән, 5-11нче сыйныф укучыларына Яңа ел кичәсе узды.Бәйрәмдә Кыш бабай белән Кар кызы һәм башка әкият геройлары катнаштылар. Һәрбер сыйныфның да чыгышын тамашачы бик җылы кабул итте.Башлангыч сыйныфта укучы һәрбер балага районыбыз хакимияте тарафыннан әзерләнгән Яңа ел бүләкләре таратылды.

27нче гыйнварында мәктәбебездә Ленинград блокадасына багышланган тарихи квест узды. Бу чарада волонтерлар 2 командага бүленделәр. Уен барышында катнашучылар Морзе әлифбасы, Ленинград блокадасы батырлары белэн таныштылар, төрле башваткычлар чиштелэр. Команда рәхмәт хаты белэн буләкләнде.

18 гыйнвардан 27 гыйнварга кадәр һәр яшәүче «Блокадалы икмәк» акциясендә катнаша. Монда күпме кешеләрнең гомерләре киселгән, 2 елдан артык үз тормышлары һәм якыннары өчен көрәшкән кешеләрен искә ала.Мәктәбебездә “Блокадалы икмәк” акциясен оештырдык. Без укучылар белән бергә шушы авыр чорларга сәяхәт кылдык.

5.02.2020. КФУның студентлар отрядлары штабының «Мирас» социаль отряды үз эшен безнең авылдан башлады. Башта алар авылның ялгыз ветераннарына хуҗалык эшләрендә булыштылар. Аннары студентлар мәктәпкә җыелдылар, анда укучылар белән спорт уеннары уйнадылар, тематик дәресләр уздырдылар, кино һәм музыкага багышланган «Квиз» интеллектуаль уены үткәрделәр. Шулай ук отряд безнең туган якны өйрәнү музеенда да булды.

5 нче февраль көнне районыбызда “Иң шәп вожатый”бәйгесе үтте. Анда мәктәбебездән Галимова Диләрә катнашты. Ул барлык бәйгеләрне дә зур осталык белән башкарып чыкты һәм беренче урынны яулады.

15 нче февраль көнне мәктәбебездә “Әфганстан- йөрәк ярасы” дип исемләнгән батырлык сәгате узды.Чара барышында укучылар бу сугыш һәм анда катнашучылар, совет гаскәрләренең ни сәбәпле Әфганстанга керуләрен хакында белделәр. 17 нче февраль көнне мәктәбебезнең 8-11нче сыйныф укучылары өчен “Парламент сәгате” үтте.. Ватанны саклаучылар көне уңаеннан ике команда арасында спорт һәм интеллектуаль ярыш үткәрелде.

Бөек Җиңүнең 75 еллыгына отрядлар арасында сугыш җырлары бэйгесе булды.

ТАССР төзелүнең 100 еллыгын “Минем Татарстаным” дип аталган музыкаль кичә үткәрелде.

9 апрель көнне «Яшел планета 2020» XVI Бөтенроссия балалар экология конкурсында башлангыч сыйныф укучылары рәсемнәр ясадылар.

12 апрель-Космонавтика көнендә бездә "Гагарин елмаюы" Бөтенроссия акциясе узды.Монда 1-7 нче сыйныф укучылары үзләре ясаган рәсемнәрне, елмаеп төшкән фотоларны мәктәп ,район сайтларына урнаштырдылар.

13 нче апрель көнне«Конституция балалар күзлегеннән» рәсем конкурсы узды.

14 нче апрель көнне “Георгий лентасы”акциясе узды. Укучылар һәм укытучылар ролик ясадык.

16 нчы апрель көнне “Үлемсез полк” акциясе узды.

1 нче май көнне “Мин дөньяны ясыйм” рәсем бәйгесе утте.

4 нче май көнне мәктәбебез укучылары Бөек Җиңүнең 75 еллыгы уңаеннан “Җиңү тәрәзәсе” дип исемләнгән акциядә катнаштылар.

Җиңү көненә һәрбер сыйныф һәм укучылар коллективы “Георгий лентасы “ акциясенә кушылып ролик эшләде.

19 нчы май пионер оешмасының туган көне. Шушы уңайдан укучылар тематикага багышланган рәсемнәр ясадылар, ролик эшләдек.

“Соңгы кыңгырау” бәйрәме дә онлайн форматында гына узды. Укучылар шигырьләр сөйләделәр, ролик ясадылар.

Район күләмендә оештырылган “Созвездие-Йолдызлык” , “Без Бергә” конкурсларында актив катнаштык.

Мәктәбебез тулы канлы тормыш белән яши .

Шушы юнәлештә сыйныф җитәкчеләре һәрдаим системалы, даими рәвештә эш алып баралар, киләчәктә оешмаларга кирәк булган хезмәт ияләре турында әңгәмәләр үткәрәләр. Класс җитәкчеләре, фән укытучылары ата-аналар җыелышларында да тестлар, анкеталар үткәрәләр, һөнәр сайлауда килеп туган сорауларга җавап бирәләр, килеп туган ситуацияләргә бергәләшеп җаваплар эзлиләр, киңәшләр бирәләр.

Тәрбия эшенең төп нәтиҗәсе буларак мәктәптә тәртип һәм хокук бозу фактларының булмавы, балаларның сәләмәтлеген саклау, укучыларның төрле

өлкәләрдә кызыксынучан активлыгы үсүе, зона һәм район күләмендә үкәрелгән төрле тәрбия, спорт чараларында актив катнашып уңышларга ирешүе тора.

Мәктәптә үткәрелгән һәм район, республика күләмендә үткәрелеп килүче конкурсларга укучылар бик теләп катнашалар. Бу уку елында укучылар мондый төр чараларга күбрәк тартылды, ләкин бу юнәлеш буенча эшне (республика күләмендә катнашуны) тагы да үстерәсе бар.

Педагог-оештыручы:Мөбәракшина Ф.Җ.